钦定古今图书集成/明伦汇编/氏族典/第248卷 > 张楷
## 钦定古今图书集成/明伦汇编/氏族典/第248卷 > 张楷

按《名山藏典谟记》：“楷，慈谿人。永乐甲辰举进士。归省，
遂肆力古文辞。宣德间，拜监察御史，理冤摘奸，风振
朝宁。久之，升陜西按察佥事，寻升副使。同王骥巡边，
上安边十二事，多见采用。正统十二年，驿召升佥都
御史，巡抚畿甸，被命捕蝗。真定守捕不力，奏械之。八
郡震竦，蝗不为灾。其后讨邓茂七、叶宗留有功。其承”
命抚贼时，兵部榜无印文，贼疑不信。楷矫为“征南将
军”印往招之。贼平，坐削职。久而复起南京佥院。